امریکا قوشمه ایالتلری نینگ سابق دولت باشلیغی دونالد ترامپ، امریکا فدرال تیرگاو مرکزی (FBI) نینگ اویی گه باسقین قیلیب کیرگن لیگینی بیلدیردی.
دونالد ترامپ اجتماعی آرقه لی بیرگن بیاناتده، FBI منسوبلری نینگ دوشنبه کونی کیچه کیچقرون مارالوگوده جایلشگن اویی گه باسقین قیلیب کیرگن لیگینی و صندوقی نینگ آچیلگن لیگینی ادعا ایتیب "اوز ملکی نینگ باسقین و محاصره آستیده" ایکن لیگینی ایتدی.
امریکا قوشمه ایالتلری منبعلریدن ترقه تیلگن ادعالرگه کوره، FBI ترامپ نینگ دولت رئیسلیگی نینگ آرتیدن آق اوی نینگ محرم حجتلرینی ناقانونی روشده مارالوگوگه آلیب باریشی بیلن تیگیشلی تیرگاو دایره سیده اویینی تلاشی قیلگن.
نیویورک تایمز، تیرگاوگه شاهد بولگن آتی نامعلوم ایککی منبع گه تیانتیریب، تلاشی نینگ دونالد ترامپ نینگ آق اویدن فلوریداده گی اویی گه آلیب بارگن محرم حجتلر بیلن تیگیشلی ایکن لیگینی یازدی.
عدالت وزیرلیگی و FBI ایسه موضوع بیلن تیگیشلی بیانات بیرگن یوق.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
